recursal/SuperWikiNEXT-32B huggingface dataset:
**Sauvonjärvi** on matala ja pitkänkapea järvi Jongunjoen reitillä Lieksan pohjoisosassa Pohjois-Karjalan maakunnassa. Sen pinta-ala on 1,6 neliökilometriä. Järvi sijaitsee Nurmijärven kylän kaakkoispuolella. Etäisyys Joensuusta on 100 kilometriä pohjoiseen.

Maantiede
---------

Sauvonjärven ulottuvuus kaakosta luoteeseen on 4,4 kilometriä. Järvi on salmimainen vailla selkävesiä. Lahdista laajin on järven keskiosan Kunnarinniemen ja Nukkiniemen välissä sijaitseva noin kilometrin pituinen Nukkilahti. Muita nimettyjä lahtia ovat Aittolahti ja Karsikkolahti pohjoisessa sekä Hirvilahti etelässä. Sauvonjärven syvin kohta, 12 metriä, sijaitsee altaan keskivaiheilla. Järven etelä- ja pohjoisosassa on lähes kymmenmetrinen kohta. Karsikkolahdessa on kahdeksanmetrinen kohta.

Sauvonjärven saariluku on kymmenen. Laajin saari on runsaan hehtaarin kokoinen Lehtosaari etelässä. Sauvonjärven luoteisrannalla on asutusta vähäisine peltoineen. Järven länsipuolella levittäytyy Sauvonsuo ja itäpuolella Ritosuo. Sauvonjärven länsipuolitse kulkee seututie 524.

Sauvonjärveen laskee muutaman sadan metrin pituinen Hötönjoki pohjoisesta Nurmijärveltä (115,5 metriä merenpinnan yläpuolella). Sauvonjärvi kapenee kaakossa luusuaksi, josta sen vedet virtaavat Ritojokea kaakkoon Hämeenjärveen, joka sijaitsee Lieksanjoen reitillä.

Sauvonjärven vesitilavuus on 4 454 000 kuutiometriä.

Sauvonjärvi (04.431.1.003) kuuluu Hämeenjärven alueeseen (04.431), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijärven alue (04.43) ja ensimmäinen jakovaihe on Pielisen reitin valuma-alue (04.4). Sauvonjärvi on kolmanneksi laajin Hämeenjärven alueen 34:stä vähintään hehtaarin laajuisesta vakavedestä. Laajin on Puuruunjärvi ja toiseksi laajin on Hämeenjärvi.

Lähteet
-------

1. 1 2 3 4 5  Sauvonjärvi (sijainti maastokartalla) *Karttapaikka*. Helsinki:  Maanmittauslaitos. Viitattu 28.9.2023.
2. 1 2 3 4 5 6 7 8 9 10  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 28.9.2023.
3. ↑  Sauvonjärvi (04.431.1.003) *Järvi-meriwiki*. Suomen ympäristökeskus. Viitattu 28.9.2023.
4. ↑  Hämeenjärven alue (04.431) *Järvi-meriwiki*. Suomen ympäristökeskus. Viitattu 28.9.2023.
**Andre Deveaux** (s. 23. helmikuuta 1984 Freeport, Bahama) on bahamalaissyntyinen kanadalainen entinen jääkiekkoilija. Deveaux pelasi urallaan lähinnä AHL-liigassa. Uransa loppuvuodet hän pelasi Euroopassa.

Pelaajaura
----------

Deveaux pelasi kausina 2006–2007 ja 2007–2008 AHL-seura Chicago Wolvesissa. Keväällä 2008 hän oli voittamassa Wolvesissa AHL:n mestaruutta Calder Cupia. Seuraavaksi kaudeksi hän siirtyi Toronto Maple Leafsin organisaatioon. Deveaux’sta tuli Maple Leafsissa kaikkien aikojen ensimmäinen bahamalaissyntyinen NHL-pelaaja. Hän debytoi Maple Lefsissa 27. marraskuuta 2008 Ottawa Senatorsia vastaan. Koko kauden aikana hän pelasi 21 NHL-ottelua ja teki niissä yhden syöttöpisteen ja keräsi 75 jäähyminuuttia.

Kaudella 2009–2010 Deveaux oli Maple Leafsin farmijoukkueen Toronto Marliesin paras pistemies. Hän teki 41 pistettä 72 ottelussa. Lisäksi hän oli joukkueensa eniten ja koko AHL:n kymmenenneksi eniten jäähyminutteja ottanut pelaaja 216 minuutillaan. Seuraavaksi kaudeksi hän palasi Chicago Wolvesiin. Deveaux teki Wolvesissa 46 pistettä 73 ottelussa ja oli joukkueensa jäähytilaston ykkönen 194 minuutilla. Elokuussa 2011 hän teki sopimuksen New York Rangersin kanssa. Hän pelasi Rangerissa vain yhdeksän ottelua, pelaten ison osan kaudesta AHL-liigan Connecticut Whalessa. Syyskuussa 2012 Deveaux teki sopimuksen Florida Panthersin kanssa, mutta pelasi koko kauden 2012–2013 seuran farmijoukkueessa San Antonio Rampagessa.

Syksyllä 2013 Deveaux siirtyi Venäjän KHL-liigaan Avtomobilist Jekaterinburgiin. Hän edusti seuraavan viiden kauden aikana myös ruotsalaista Rögle BK:ta, tšekkiläistä HC Sparta Prahaa, brittiläistä Sheffield Steelersiä ja slovakialaista HK Dukla Trenčíniä. Deveaux lopetti ammattilaisuransa kauden 2017–2018 jälkeen.

Deveaux pelasi vielä kauden 2018–2019 kanadalaisessa ACH-amatööriliigassa. Jääkiekkouransa jälkeen hän on työskennellyt palomiehenä.

Lähteet
-------

1. ↑  Jamaica, Qatar latest countries to join International Ice Hockey Federation - CBSSports.com *web.archive.org*.  9.2.2017.  Arkistoitu 9.2.2017. Viitattu 15.12.2021.
2. 1 2 3 4  Andre Deveaux *eliteprospects.com*. Eliteprospects.com. Viitattu 7.5.2013.
3. 1 2  Wolves Bring Back 2008 Calder Cup Champion Deveaux  24.8.2010. OurSports Central. Viitattu 23.8.2011. (englanniksi)
4. ↑  Blueshirts add Deveaux as free agent *newyorkrangers.com*.  16.8.2011. New York Rangers. Viitattu 23.8.2011. (englanniksi)
5. ↑  A former NHLer's mission to help the Bahamas heal after Hurricane Dorian Sportsnet. Viitattu 15.12.2021. (englanniksi)

Aiheesta muualla
----------------

* Andre Deveaux The Internet Hockey Databasessa (englanniksi)
**Pavel Olhin** (1830 Pietari – 1915) oli venäläinen kirjailija, kääntäjä ja pikakirjoittaja, joka laati saksalaisesta Gabelsbergerin pikakirjoitusjärjestelmästä sovitelman venäjän kielelle.

Olhin kävi Pietarissa saksalaista koulua, kokeili eri aloja ja valmistui vuonna 1854 lääkäriksi. Hän ei kuitenkaan harjoittanut lääkärin ammattia, vaan elätti itsensä kääntämisellä ja muilla kirjallisilla töillä.

Vuonna 1860 Olhin lähti ulkomaille, ja kun hänellä ei ollut saatavilla kirjoittajaa, jolle olisi voinut töitään sanella, hän alkoi laatia omiin tarpeisiinsa pikakirjoitusjärjestelmää. Vuonna 1864 Venäjällä järjestettiin kilpailu pikakirjoitusjärjestelmän saamiseksi venäjän kielelle, ja Olhin osallistui kilpailuun Gabelsbergerin järjestelmän pohjalta tehdyllä järjestelmällä. Kilpailuun tuli yhteensä 28 eri järjestelmää; mikään niistä ei saanut varsinaista palkintoa, mutta Olhinin järjestelmää sekä yhtä Stolzen järjestelmän sovitusta pidettiin parhaina.

Kirjailija Fjodor Dostojevskin pikakirjoittaja Anna Snitkina, josta tuli myös tämän vaimo, käytti saneluja kirjoittaessaan Olhinin järjestelmää.

Lähteet
-------

1. 1 2 3  Gabelsbergeriläinen stenografia Venäjällä.  *Pikakirjoituslehti*, 1913, nro 7, s. 4–6.
2. 1 2  Hexelschneider, Erhard: Anna Dostojewskaja, Pawel Olchin und Julius Woldemar Zeibig. Aus der Geschichte der deutsch-(sächsisch-)-russischen Beziehungen im Bereich der Stenographie *forschungsstaette.de*. Viitattu 1.8.2010. (saksaksi)
3. ↑  Johnen, Christian: *Allgemeine Geschichte der Kurzschrift*, s. 262. 4. painos. Berliini: H. Apitz, 1940. (saksaksi)
**Nell Balaban** on yhdysvaltalainen laulaja-lauluntekijä, näyttelijä, teatteriohjaaja ja ääninäyttelijä. Hän on esiintynyt teatterissa 1990-luvun ja 2000-luvun alussa muutamissa Broadway-näytelmissä. Balaban esiintyi myös televisiossa 1990-luvun lopulla cameo-rooleissa televisiosarjoissa Kova laki ja Sopranos. Hän esiintyi myös muutamassa suoraan DVD:lle julkaistuissa elokuvissa, kuten Wildly Available ja Amyn salattu maailma.

2000-luvulla Balaban teki äänirooleja animaatioihin, jossa hän käytti salanimiä Karen Neil ja Karen Neill. Kaikki projektit olivat 4Kidsin tuotantoa, joissa hän muun muassa dubbasi englanniksi Pokemonissa Carolineaa, Roxannea ja Elisaa. Balaban oli myös *Yu-Gi-Oh!* -animessa Ishizu Ishtarin ja One Piecessä Nefertari Vivin äänenä. Lisäksi hän oli usean vuoden ajan Karain äänenä vuoden 2003 Turtles-sarjassa, sekä muutamissa videopeleissä, kuten Teenage Mutant Ninja Turtles 3: Mutant Nightmare.

Lähteet
-------

1. ↑  Nell Balaban *IBDB* Viitattu 5.8.2010 (englanniksi)

Aiheesta muualla
----------------

* Nell Balaban Myspacessa (englanniksi)
* Nell Balaban Internet Movie Databasessa. (englanniksi)
* Anime News Network (englanniksi)
**Jerry Lee Sichting** (s. 29. marraskuuta 1956 Martinsville) on yhdysvaltalainen entinen koripalloilija.

Ura
---

Sichting pelasi yliopistokoripalloa Purduen yliopistossa vuosina 1975–1979. Hän osallistui NBA:n vuoden 1979 varaustilaisuuteen, jossa Golden State Warriors varasi hänet tilaisuuden 82:ntena pelaajana. Lokakuussa 1979 seura luopui hänen oikeuksistaan, eikä hän pelannut kauden aikana missään joukkueessa. Lokakuussa 1980 Indiana Pacers hankki Sichtingin pelioikeudet ja hän edusti seuraa viiden kauden ajan. Kauden 1985–1986 Sichting edusti Boston Celticsiä, jossa hän voitti myös ainoan NBA-mestaruutensa. Helmikuussa 1988 Boston myi hänen oikeutensa Portland Trail Blazersille, joka antoi Bostonille Jim Paxsonin. Hän edusti seuraa kauden loppuun asti, jonka jälkeen Portland ei jatkanut hänen sopimustaan. Kauden 1989–1990 Sichting pelasi Charlotte Hornetsissa, josta hänet vapautettiin helmikuussa 1990. Tämän jälkeen hän pelasi vielä yhden ottelun Milwaukee Bucksissa. Pelaajauransa jälkeen Sichting on toiminut NBA-joukkueiden apuvalmentajana.

Lähteet
-------

1. 1 2 3 4  Jerry Sichting Basketball-Reference. Viitattu 18.6.2011. (englanniksi)

Aiheesta muualla
----------------

* NBA:n pelaajaprofiili (englanniksi)
* Basketball-Referencen pelaajaprofiili (englanniksi)
Werner Heel
**Werner Heel** (s. 23. maaliskuuta 1982 Merano, Italia) on italialainen alppihiihtäjä, joka on parhaimmillaan vauhtilajeissa.

Heel on kilpaillut maailmancup-tasolla kaudesta 2001–2002 lähtien. Hän sijoittui kymmenen parhaan joukkoon ensimmäisen kerran oltuaan yhdeksäs syöksylaskukilpailussa Kvittfjellissä maaliskuussa 2007. Ensimmäisen voittonsa – ja palkintokorokepaikkansa – hän saavutti syöksylaskussa niin ikään Kvittfjellissä 29. helmikuuta 2008. Seuraavana päivänä hän oli samalla paikkakunnalla ja samassa lajissa kolmas. Syöksylaskun maailmancupin yhteispisteissä hän sijoittui kaudella 2007–2008 viidenneksi. 

Kaudella 2008–2009 Heel voitti supersuurpujottelukilpailut Val Gardenassa ja Åressa ja sijoittui supersuurpujottelucupissa toiseksi. Seuraavalla kaudella hän oli toinen Lake Louisen syöksylaskussa sekä kolmas Val d'Isère'n supersuurpujottelussa ja Kitzbühelin syöksylaskussa. Syöksycupissa hän sijoittui kolmanneksi. Kaudella 2012–2013 hän oli kolmas Val Gardenan ja Kvitfjellin supersuurpujotteluissa sekä supersuurpujottelucupissa neljäs. Kaudella 2014–2015 hän sijoittui Kvitfjellin syöksylaskussa kolmanneksi. Heel on sijoittunut maailmancupin osakilpailuissa palkintokorokkeelle kymmenen kertaa (8.3.2015 mennessä).

Heel kuului Italian joukkueeseen Åren MM-kilpailuissa 2007. Hän oli supersuurpujottelussa 27. ja keskeytti superyhdistetyn. Val d'Isèren MM-kilpailuissa 2009 hän oli syöksylaskussa seitsemäs ja supersuurpujottelussa neljästoista. Vancouverin olympialaisissa 2010 hän oli supersuurpujottelussa neljäs ja syöksylaskussa kahdestoista. Garmisch-Partenkirchenin MM-kilpailuissa 2011 hän sijoittui supersuurpujottelussa kahdeksanneksi ja syöksylaskussa 22:nneksi. Schladmingin MM-kilpailuissa 2013 hän oli syöksylaskussa 16:s ja supersuurpujottelussa 20:s. Sotšin olympialaisissa 2014 hän sijoittui syöksylaskussa 12:nneksi ja supersuurpujottelussa 17:nneksi.

Vuonna 2004 hän voitti supersuurpujottelun Italian mestaruuden.

Lähteet
-------

* Werner Heel Kansainvälinen hiihtoliitto (FIS).  (englanniksi)

Aiheesta muualla
----------------

* Virallinen sivusto
**Martha Campbell Plimpton** (s. 16. marraskuuta 1970 Manhattan, New York) on yhdysvaltalainen näyttelijä, laulaja ja entinen malli. Hänen elokuvadebyyttinsä oli *The River Rat* (1984). Plimpton tuli tunnetuksi Richard Donnerin ohjaamasta, vuonna 1985 julkaistusta *Arkajalat*-elokuvasta, jossa hän näytteli Stephanie Steinbrenneriä.

Plimpton on esiintynyt myös elokuvissa *Moskiittorannikko* (1986), *Elämänä pakotie* (1988), *Perhe on paras* (1989), *Samantha* (1992), *Isän tyttö* (2010) ja *Small Town Murder Songs* (2011).

Plimpton on saanut kolme Tony-palkinnon ehdokkuutta sekä Primetime Emmy-ehdokkuuden *Outstanding Guest*-draamasarjasta vuonna 2002 ja toisen kerran vuonna 2012 *The Good Wife*-draamaelokuvasta.

Lähteet
-------

1. 1 2  Martha Plimpton *IMDb*. Viitattu 23.4.2019.
2. 1 2  FOX Broadcasting Company - Raising Hope - Bios *web.archive.org*.  4.10.2011.  Arkistoitu 4.10.2011. Viitattu 23.4.2019.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Taiteenala | 
* Emmy Awards

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* SNAC

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Donald Edward Cutts** (s. 24. helmikuuta 1956 Edmonton, Alberta, Kanada) on kanadalainen entinen jääkiekkomaalivahti.

Ura
---

Cutts pelasi vuodet 1970–1974 yliopistosarjaa RPI:n (Rensselaer Polytechnic Institute) joukkueessa. New York Islanders varasi hänet 97. pelaajana NHL:n varaustilaisuudessa 1973. Samana vuonna Cuttsin varasi myös WHA-joukkue Houston Aeros numerolla 48. Hänet valittiin RPI:ssä ECAC:n vuoden tulokkaaksi vuonna 1972 sekä toiseen tähdistökentälliseen vuosina 1972 ja 1973.

Yliopistovuosiensa jälkeen Cutts pelasi lähinnä CHL:ää ja IHL:ää joukkueinaan Fort Worth Texans, Muskegon Mohawks, Kalamazoo Kings, Fort Wayne Komets, Houston Apollos ja Oklahoma City Stars. Pelatessaan Muskegon Mohawksissa kaudella 1975–1976 hänet valittiin IHL:n ensimmäiseen tähdistökentälliseen ja palkittiin kauden vähiten maaleja päästäneenä maalivahtina James Norris Memorial Trophylla.

Kaudella 1979–1980 Cutts pelasi kuusi NHL-ottelua Edmonton Oilersissa. Hän pelasi kauden kuitenkin lähinnä IHL:ssä ja CHL:ssä. Kauden 1980–1981 Cutts pelasi Suomessa SM-liigaa Kiekkoreippaan riveissä. SM-liigakauden päätyttyä hän palasi CHL:ään Oklahoma City Starsin joukkueeseen.

Cutts lopetti uransa IHL-joukkue Muskegon Mohawksissa keväällä 1982.

Lähteet
-------

* Don Cutts The Internet Hockey Databasessa (englanniksi)
* Don Cutts Eurohockey-sivustolla (englanniksi)
* Don Cutts Legends of Hockey -sivustolla (englanniksi)
* Don Cutts *Elite Prospects*. Everysport Media Group AB.  (englanniksi)

### Viitteet

1. 1 2 3  Legends of Hockey
**Diego Rodríguez Fernández** eli **Diego** (s. 20. huhtikuuta 1960 La Orotava, Santa Cruz de Tenerifen maakunta, Espanja) on espanjalainen jalkapallovalmentaja ja entinen jalkapalloilija.

Pelaajaura
----------

Diego oli pelipaikaltaan puolustaja ja edusti ammattilaisurallaan Tenerifeä, Betisiä, Sevillaa ja Albaceteä. Hän pelasi Espanjan korkeimmalla sarjatasolla Primera Divisiónissa 450 ottelua ja teki 12 maalia.

Ensimmäisen ja ainoan esiintymisensä Espanjan maajoukkueessa Diego teki 24. helmikuuta 1988 ystävyysottelussa Tšekkoslovakiaa vastaan. Hän kuului joukkueen kokoonpanoon vuoden 1988 EM-kilpailuissa, jossa hän ei kuitenkaan pelannut minuuttiakaan.

Valmentajaura
-------------

Peliuransa jälkeen Diego on siirtynyt valmennustehtäviin. Hän toimi Dos Hermanasin valmentajana ja Xerezin teknisenä sihteerinä ennen paluutaan Sevillan organisaatioon.

Kaudella 2008–2009 Diego valmensi Sevillan C-joukkuetta Tercera Divisiónissa kunnes hänet nimitettiin Segunda Divisiónissa pelanneen B-joukkueen Sevilla Atléticon valmentajaksi maaliskuussa 2009. Hän korvasi tehtävässä Fermín Galeoten joukkueen jo lähes varmistettua putoamisensa alemmalle sarjatasolle. Sevilla Atlético jatkoi heikkoja esityksiään myös Segunda División B:ssä ja Diego siirrettiin syrjään helmikuussa 2010, jolloin hänet korvasi Ramón Tejada.

Lähteet
-------

1. 1 2  Jugadores de la selección Fútbol en la Red.  Arkistoitu 2.1.2010. Viitattu 31.3.2009. (espanjaksi)
2. ↑  Plantillas LFP. Viitattu 31.3.2009. (espanjaksi)[vanhentunut linkki]
3. ↑  Ficha técnico Sevilla FC.  Arkistoitu 13.12.2009. Viitattu 17.2.2010. (espanjaksi)
4. ↑  Diego sustituye a Fermín como entrenador del Sevilla Atlético  30.3.2009. Sevilla FC.  Arkistoitu 3.4.2009. Viitattu 31.3.2009. (espanjaksi)
5. ↑  Ramón Tejada releva a Diego Rodríguez al frente del Sevilla Atlético  16.2.2010. Sevilla FC. Viitattu 17.2.2010. (espanjaksi)

Espanjan joukkue – Jalkapallon EM-kilpailut 1988
1 Zubizarreta |
2 Tomás |
3 Camacho |
4 Andrinua |
5 Víctor |
6 Calderé |
7 Salinas |
8 Sanchís |
9 Butragueño |
10 Eloy |
11 Gordillo |
12 Diego |
13 Buyo |
14 Gallego |
15 Eusebio |
16 Bakero |
17 Begiristain |
18 Soler |
19 Martín Vázquez |
20 Míchel |
Valmentaja Muñoz
**International Centre for the Study of the Preservation and Restoration of Cultural Property** (**ICCROM**) on Unescon vuonna 1956 perustama hallitusten välinen koulutus- ja tutkimuslaitos, jonka tavoite on edistää kulttuuriperinnön suojelua, restaurointia ja konservointia. ICCROMin toimipaikka sijaitsee Roomassa.

ICCROMin päätehtävä on huolehtia kulttuuriperinnön suojelun mahdollisuuksista. Sen toiminta-alueena ovat esineellinen kulttuuriperintö, aineeton kulttuuriperintö ja kulttuuriympäristöt. ICCROM tarjoaa jäsenvaltioidensa kansalaisille kulttuuriperintöön liittyvää koulutusta, seminaareja ja laitoksen kirjaston palveluita. Laitokseen kuuluvat verkostot ja tutkimushankkeet ovat merkittäviä sen päämäärien täyttämiseen.

ICCROMiin kuuluu 135 jäsenvaltiota.

Lähteet
-------

1. 1 2  ICCROM - The International Centre for the Study of the Preservation and Restoration of Cultural Property Museovirasto. Viitattu 12.8.2010.
2. ↑  Member States ICCROM. Viitattu 19.1.2016. (englanniksi)

Aiheesta muualla
----------------

* ICCROMin kotisivut (Arkistoitu – Internet Archive) (englanniksi)
Aarne Leppänen
**Aarne Johannes Leppänen** (21. maaliskuuta 1894 Maaria – 11. heinäkuuta 1937 Luopioinen) oli suomalainen näyttelijä.

Leppäsen vanhemmat olivat talonomistaja Johan Viktor Leppänen ja Vilhelmiina Johansson-Marttila. Hän kävi viisi luokkaa reaalilyseota ja työskenteli sitten konttoriapulaisena, esiintyen samalla Turussa teatterinäytännöissä. 

Leppänen toimi näyttelijänä ensin Kansan Näyttämöllä 1915–1916 ja myöhemmin Kansallisteatterissa 1916–1937, kunnes sairaus pakotti hänet jättämään näyttämöt. Näyttämökoulutuksensa Leppänen oli saanut Kaarola Avellanilta, Adolf Lindforsilta ja Axel Ahlbergilta. Vuodesta 1924 hän täydensi opintojaan ulkomaanmatkoilla. Leppänen esitti erityisesti sankari- ja rakastajaosia, hänen huomattavimpia roolejaan olivat *Daniel Hjort* Josef Julius Wecksellin saman nimisessä näytelmässä, Pohjalaisten Antti, Lauri Haarlan Synti-näytelmän Ismael, samoin kuin Romeo näytelmässä Romeo ja Julia, Caliban, Unelma-elämä -näytelmän Rustan, Elävä ruumis -näytelmän Fedja sekä Matkan pää -näytelmän Stanhope. Hän näytteli myös mykkäelokuvissa Erämaan turvissa ja Kajastus. 

Aarne Leppänen oli naimisissa vuodesta 1924 näyttelijä Glory Renvallin kanssa.

Lähteet
-------

* Wikiaineisto: Kuka kukin oli 1961
* Elonet: Aarne Leppänen
* Ilmari Heikinheimo: *Suomen elämäkerrasto*. Helsinki: Werner Söderström Osakeyhtiö, 1955.  Sivu 453.
* Juhani Vihervirta: Lungreneista oopperalavoille-artikkelin sukutaulut. Elers-viesti n:o 2 marraskuu 2000[vanhentunut linkki]

### Viitteet

1. ↑  Näyttelijä Aarne Leppänen kuollut, Helsingin Sanomat, 12.07.1937, nro 183, s. 2, Kansalliskirjaston digitaaliset aineistot

Aiheesta muualla
----------------

* Aarne Leppäsen elämäkerta Kansallisbiografiassa (maksullinen artikkeli)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet
* Kansallisbiografia
* Uppslagsverket Finland
* Biografiasampo

 |

 |
**Umar Kemiläinen** (ent. Veli-Matti Kemiläinen, s. 3. maaliskuuta 1982 Vantaa) on suomalainen entinen amatööri- ja ammattilaistason nyrkkeilijä.

14-vuotiaana uransa aloittanut Kemiläinen voitti Pekka Mäen valmentamana SM-pronssia vuonna 2000, SM-hopeaa vuonna 2005 ja SM-kultaa vuonna 2006. Hän myös otteli kerran maailmanmestaruuskisoissa ja kuului kolmen vuoden ajan Suomen maajoukkueeseen.

Ammattilaiseksi Kemiläinen siirtyi vuonna 2006. Hän kävi vajaassa vuodessa viisi ottelua voittaen niistä jokaisen. Vuoden 2007 ramadanin aikana hän sai ruokamyrkytyksen, joka päätti hänen uransa. Hän kuitenkin toimi jonkin aikaa nyrkkeilyvalmentajana Turkissa. Kemiläinen ei silti ole poissulkenut mahdollisuutta jatkaa uraansa. 

Kemiläisestä on tehty lukuisia haastatteluja ja dokumentteja, joista tunnetuin lienee Mohamed El Abouidin ohjaama "Vasen vartaloon" vuodelta 2007.

Kemiläinen kiinnostui islamista jo 8-vuotiaana, mutta kääntyi muslimiksi virallisesti 20-vuotiaana. Vuonna 2006 hän vaihtoi Veli-Matti -etunimensä Umariksi.

Lähteet
-------

* www.boxing.fi (Arkistoitu – Internet Archive)
* Boxrec (Arkistoitu – Internet Archive) (englanniksi)

1. 1 2 3 4  Ali, Ikram: Umar Kemiläinen – ponnistelija Allahin tiellä.  *Umma*, Huhtikuu 2011, 1. vsk, nro 3, s. 12–14. Sälekarin Kirjapaino Oy, Somero:  Suomen Islamilainen Neuvosto ry. ISSN 1799-2648.
**Esa Viitasalo** (s. 19. toukokuuta 1960) on entinen suomalainen kolmiloikkaaja. Hän edusti Karijoen Tapparaa ja häntä valmensi Mikko Paananen.

Viitasalo jäi karsintaan 19-vuotiaiden EM-kilpailuissa Bydgoszczissa 1979. Hän putosi loppukilpailusta myös Helsingin MM-kilpailuissa 1983 hypättyään 16,03 m. Hän voitti kolme aikuisten maaottelukilpailua. Vuonna 1984 hän sai pronssia sotilaiden MM-kilpailuissa. Nuorempana Viitasalo kilpaili myös kymmenottelussa saavuttaen 20-vuotiaiden PM-hopeaa 1979 ja 1980.

Viitasalo voitti ulkoratojen aikuisten Suomen mestaruuden Porissa 1983 tuulituloksella 16,74, Kajaanissa 1984 (tulos 16,53), Lahdessa 1985 (15,72) ja Hämeenlinnassa 1988 ennätyksellään 16,62. SM-hopeaa hän saavutti Kuopiossa 1987 ja pronssia Vaasassa 1986.

Nykyään hän on liikunnanopettaja Variskan koulussa, Vaasassa.

Vuosittainen kehitys
--------------------

| Vuosi | Tulos | Kalevan kisat |
| --- | --- | --- |
| 1978 | 15,16 (15,21 w) | 11. (14,83) |
| 1979 | 15,46 | 6. (15,46) |
| 1980 | 15,69 | 4. (15,69) |
| 1981 | 15,56 | 5. (15,53) |
| 1982 | 15,78 (15,87 w) | 5. (15,40) |
| 1983 | 16,52 (16,74 w) | kultaa (16,74 w) |
| 1984 | 16,24 (16,53 w) | kultaa (16,53 w) |
| 1985 | 16,03 | kultaa (15,72) |
| 1986 | 16,25 | pronssia (15,77) |
| 1987 | 16,08 | hopeaa (16,06) |
| 1988 | 16,62 | kultaa (16,62) |
| 1989 | ei kilpaillut |
| 1990 | 15,54 | 7. (15,54) |

w = myötätuulitulos

Lähteet
-------

* Esa Viitasalo Tilastopaja (vaatii kirjautumisen, maksullinen palvelu).

### Viitteet

1. ↑  Urheilun vuosikymmenet (Arkistoitu – Internet Archive) Myrkyn kylä ja kulttuuri
**Lars Magnus Hedman** (s. 14. tammikuuta 1953 Oulu) oli Österbottens Tidningin päätoimittaja 2008–2011. Hedman toimi aiemmin ÖT:n edeltäjän Jakobstads Tidningin päätoimittajana, jonka palvelukseen hän tuli vuonna 1985. Hän on opiskeluajoista lähtien innokkaasti harrastanut sci-fiä ja oli mukana perustamassa Turun Science Fiction Seuraa vuonna 1977.

Hedman kirjoitti ylioppilaaksi 1973 ja valmistui diplomiekonomiksi Åbo akademista 1978. Työurallaan hän toimi Österbottningenin toimitussihteerinä 1979–1980, Teollisuusvakuutuksen tiedotuspäällikkönä 1980–1985, Jakobstads Tidningin taloustoimittajana 1985–1987, toimituspäällikkönä 1987–1992, päätoimittajana 1992–2006, Jakobstads Tidnings ab:n toimitusjohtajana 1997–2006, HSS Media ab:n vastaavana päätoimittajana 2006–2008 ja Österbottens Tidningin päätoimittajana 2008–2011.

Lähteet
-------

1. 1 2 3  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*. Helsinki: Otava, 2014. ISBN 978-951-1-28228-0.
2. ↑  Lars Hedman fyllde 50 *Enhörningen*. Viitattu 4.4.2009.
**Georgi Abramovitš Koval** (ven. Жорж (Георгий) Абрамович Коваль, 25. joulukuuta 1913 – 31. tammikuuta 2006), syntyjään **Žorž Abramovitš Koval**, oli neuvostoliittolainen tiedustelu-upseeri. Venäläisten lähteiden mukaan Kovalin soluttautuminen Manhattan-projektiin GRU-agenttina vähensi radikaalisti kehitysaikaa, jonka Venäjä tarvitsi ydinaseiden valmistamiseen.

Koval syntyi juutalaiseen maahanmuuttajaperheeseen Sioux Cityssä, Iowassa, Yhdysvalloissa. Kasvettuaan täysi-ikäiseksi hän matkusti pian Neuvostoliittoon Juutalaisten autonomiselle alueelle lähelle Kiinan rajaa. Siellä Koval värvättiin paikalliseen tiedusteluorganisaatioon, GRU:hun, jossa hänet koulutettiin ja nimettiin koodinimellä Delmar. Hän palasi Yhdysvaltoihin vuonna 1940 ja siirtyi siellä armeijaan kolme vuotta myöhemmin. Koval työskenteli ydinvoimaan erikoistuneissa tukimuslaboratorioissa, joista hän luovutti Venäjän hallinnon mukaan informaatiota Neuvostoliitolle. Tiedot käsittelivät valmistusmenetelmiä, Yhdysvaltojen ydinaseiden tuotantopisteiden sijainteja sekä poloniumin, plutoniumin ja uraanin osuuksia yhdysvaltalaisissa ydinaseissa. Sodan jälkeen Koval lähti lomailemaan Eurooppaan, mutta ei koskaan palannut takaisin Yhdysvaltoihin. Vuonna 2007 Venäjän presidentti Vladimir Putin palkitsi Kovalin postuumisti Venäjän federaation sankari -arvonimellä hänen "rohkeudestaan ja sankarillisuudestaan suorittaessaan erityistä tehtävää."

Lähteet
-------

* Chervonnaya, Svetlana: Koval, George Abramovich (1913-2006) DocumentsTalk.com.  Arkistoitu 18.9.2017. Viitattu 24.7.2011. (englanniksi)
* Moskovan Kreml: President Vladimir Putin handed over to the GRU (military intelligence) Museum the Gold Star medal and Hero of Russia certificate and document bestowed on Soviet intelligence officer George Koval  2. marraskuuta 2007. Venäjän presidentti.  Arkistoitu 7.8.2011. Viitattu 24.7.2011. (englanniksi)

### Viitteet

1. ↑  Chervonnya, Svetlana
2. ↑  Moskovan Kreml


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |

 |
**John Buttigieg** (s. 5. lokakuuta 1963) on maltalainen jalkapallovalmentaja ja entinen puolustaja. Kesäkuusta 2016 lähtien hän on toiminut Sliema Wanderersin päävalmentajana.

Ura pelaajana
-------------

Buttigieg aloitti pelaajauransa kotimaassaan Sliema Wanderersin puolustuslinjassa 1981. Hän edusti seuraa kahdeksan kauden ajan ja onnistui voittamaan seuran paidassa Maltan liigamestaruuden 1988–1989. Mestaruuskauden jälkeen Buttigieg siirtyi Englantiin, jossa pelasi Brentfordissa ja lainalla Swindon Townissa. Hän palasi takaisin kotimaahansa 1991 ja edusti kahdeksan kautta Florianaa. Vuonna 1999 Buttigieg siirtyi Valletta FC:hen, jossa lopetti pelaajauransa 39-vuotiaana 2002.

Maajoukkuetasolla Buttigieg edusti Maltaa 97 maaottelussa tehden yhden maalin. 

### Meriitit pelaajana

* Maltan mestaruus (3): 1989, 1993, 2001
* Maltan cup (3): 1993, 1994, 2001

Ura valmentajana
----------------

Pelaajauransa jälkeen Buttigieg jatkoi jalkapallon parissa juniorivalmentajana. Vuonna 2007 hänestä tuli Birkirkaran päävalmentaja. Hän johdatti seuran Maltan cupin mestariksi 2008. 

Heinäkuussa 2009 Buttigieg nousi Maltan maajoukkueen päävalmentajaksi tšekkiläisen Dušan Fitzelin erottua terveyssyiden vuoksi.  Vuosi myöhemmin Buttigieg suoritti UEFAn pro-valmentajatutkinnon Italiassa. 

Buttigieg sai potkut lokakuun lopulla 2011. Malta keräsi hänen johdollaan EM2012-karsinnoissa vain yhden pisteen.  Maajoukkuepestinsä jälkeen Buttigieg työskenteli akatemiavalmentajana Birkirkarassa 2011–2014 sekä teknisenä johtajana Florianan akatemiassa 2014–2016.

Kesäkuussa 2016 Buttigiegista tuli Sliema Wanderersin päävalmentaja.

### Meriitit valmentajana

* Maltan cup: 2008

Lähteet
-------

1. ↑  Buttigieg seeks improvement
2. ↑  Malta heroes replace Fitzel at helm
3. ↑  COVERCIANO, SI E’ CONCLUSO IL MASTER PER ALLENATORI DI PRIMA CATEGORIA
4. ↑  Maltan päävalmentajalle kenkää
5. ↑  John Buttigieg and Carmel Busutill to head Birkirkara Academy
6. ↑  named technical director of Floriana nursery
7. ↑  John Buttigieg ‘honoured’ to coach Sliema


|  |  |  |
| --- | --- | --- |
| Edeltäjä:**Dušan Fitzel** | **Maltan maajoukkueen päävalmentaja**7/2009–10/2011 | Seuraaja:**Pietro Ghedin** |
File:Betty Thomas
**Betty Thomas** (oik. Betty Lucille Nienhauser; s. 27. heinäkuuta 1948) on yhdysvaltalainen näyttelijä, ohjaaja ja televisio sekä elokuvien tuottaja. Hänet tunnetaan Emmy-palkinnon saaneesta roolista kersantti Lucy Batesina televisiosarjasta Hill Street Blues. Maaliskuusta 2018 lähtien Thomas on yksi kahdesta ohjaajasta (ja ainoasta yksinohjaajasta), jolla on useita elokuvia seitsemäntoista Yhdysvaltain suurimman naisohjaajien elokuvien luettelossa. *lähde?*

Lähteet
-------

1. ↑  Betty Thomas *TVAA*. Viitattu 25.4.2021.
2. ↑  Betty Thomas *Emmys*. Viitattu 25.4.2021.

Aiheesta muualla
----------------

* Betty Thomas alliance of women directors

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Korea
* Alankomaat
* Puola

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* SNAC

 |

 |
Paulo Londra 
**Paulo Ezequiel Londra Farías** eli **Paulo Londra** (12. huhtikuuta 1998 Córdoba, Argentiina) on argentiinalainen rap-artisti, laulaja-lauluntekijä ja muusikko.

Elämäkerta
----------

Paulo Londran musiikkiura alkoi tammikuussa 2017 hänen julkaistessaan ensimmäisen singlensä "Relax", joka muutaman kuukauden kuluttua nousi vuoden argentiinalaiseksi hittiksi.

Vuonna 2019 muusikko Ed Sheeran teki yhteistyössä Paulo Londran kanssa kappaleen ​​"Nothing on you", joka julkaistiin huhtikuussa Sheeranin uudella albumilla *No.6 Collaborations Project*.

Lähteet
-------

1. 1 2  Coca, Laura: TÄMÄ ON PAULO LONDRA, RAPERO, JOTKA "MUISTA HÄNEN SUUDELTEN" VAKAISEN G *los40.com*.
2. ↑  Cordoba Paulo Londra, joka valloittaa rankingin ystävällisellä ansaalla *elnueve.com*.  (espanjaksi)
3. ↑  Ed Sheeran asetti Paulo Londran Justin Bieberin ja Bruno Marsin tasolle *perfil.com*.  (espanjaksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |
Tämä artikkeli kertoo **kissojen kouluttamisesta**. Yleisin tarkoitus kouluttaa kissa on saada siitä hyvin käyttäytyvä seuraeläin tavalliseen talouteen. Myös elokuviin tai muuhun viihdeteollisuuteen käytettävät kissat pitää kouluttaa. Tavallisesti kissoille ei opeteta juurikaan uusia temppuja, vaan niiltä vain kitketään huonot tavat pois. Viihdeteollisuudessa esiintyville kissoille pitää yleensä myös opettaa uusia temppuja ja tapoja.

Kissoja kouluttaessa kannattaa välttää liian pitkäkestoisia koulutushetkiä, jotta kissa ei pitkästy. Tärkeää on myös opettaa kissalle tottelemisen ja palkinnon syy-seuraus-suhde.

Kotikissojen kouluttaminen
--------------------------

### Hiekkalaatikolle totuttaminen

Yleensä kissat on helppo totuttaa pentuna tekemään tarpeensa hiekkalaatikkoon, sillä se on lähellä niiden luontaista käyttäytymismallia, miten ne houkuttelevat luonnossa vähemmän saalistajia jäljilleen. Monille kissoille tätä ei edes tarvitse erikseen opettaa, koska niiden luontainen vaisto kehottaa tekemään tarpeensa hiekkaan tai soraan. Tällaisten pentujen kanssa uuden omistajan on yleensä vain näytettävä kissalle, missä hiekkalaatikko sijaitsee ja miten sinne päästään sisälle. Toisinaan uusien kissojen kanssa tarvitaan hieman koulutusta, mutta useimmat kissanpennuista aloittaa hiekkalaatikon itsestään noin 3 viikon ikäisenä. Jos kissa tekee laatikon ulkopuolelle, jätös kannattaa siivota ja desinfioida välittömästi hajun poistamiseksi. Pentu kannattaa myös viedä välittömästi hiekkalaatikolle, jotta se yhdistäisi ulostamisen hiekkalaatikkoon. Jos asunnossa on useampi kerros, kannattaa sijoittaa jokaiseen yksi hiekkalaatikko jotta kissa varmasti löytää hiekkalaatikolle.

### Naksutinkoulutus

Kissoja voidaan kouluttaa tarkoitusta varten valmistetuilla naksuttimilla. Aina kun kissa tekee oikein, voi naksuttimen avulla ilmaista sen vaikkei ehtisikään antaa herkkua samalla hetkellä. Näin kissa yleensä oppii yhdistämään oikean menettelyn naksutukseen ja naksutuksen herkkupalaan. Kun kissa on oppinut, että yhdellä tempulla saa yhden naksauksen ja herkun, siltä voi vaatia tekemään useamman tempun ennen kuin naksauttaa. Naksutinkoulutuksen avulla kissa voi esimerkiksi oppia istumaan tai antamaan tassua.

Lähteet
-------

1. 1 2  Care.com-tiimi: Kissan koulutusopas - Care.com Verkkolehti *magazine.fi.care.com*.  15.10.2015. Viitattu 15.10.2019.
2. 1 2  Kissan koulutus | Kissan hoito | Kissanhoito.org *kissanhoito.org*. Viitattu 15.10.2019.
3. ↑  Litter Box Training for Your Kitten" *Peteducation.com*.  Arkistoitu 6.6.2017. Viitattu 15.10.2019.
4. ↑  Care.com-tiimi: Kissa sisäsiistiksi – Näin opetat kissasi hiekkalaatikolle - Care.com *magazine.fi.care.com*.  10.5.2017. Viitattu 15.10.2019.
James Harris Kamalan hahmossa (2009).
**James Harris** (28. toukokuuta 1950 – 9. elokuuta 2020) oli yhdysvaltalainen showpainija, jonka esiintyjänimi oli **Kamala**. Hän esiintyi useissa organisaatioissa. WWF:ssä hän showpaini 1980-, 1990- ja 2000-luvuilla.

Harris varttui Senatobiassa, Mississippissä, missä hänen vanhempansa omistivat huonekaluliikkeen*lähde?*. Harris itse työskenteli muun muassa puuvillatiloilla ja ajoi kuorma-autoa. Hän muutti Benton Harboriin, missä hän aloitti uransa showpainijana Bobo Brazilin ohjauksessa. Harrisin varhaiset paininimet olivat Sugar Bear Harris ja Mississippi Mauler.

Jerry Lawler tarjosi vuonna 1982 Harrisille paikan Continental Wrestling Associationista. Harris, Lawler ja CWA-organisaation perustaja Jerry Jarrett kehittivät Harrisille Kimala-hahmon, joka sai myöhemmin nimekseen Kamala. Hahmo oli ugandalainen, ja sillä oli afrikkalainen naamio, sotamaalaus ja lannevaate. Kamala tuli kehään ilman jalkineita eikä juurikaan puhunut.

Harris paini CWA:n lisäksi muun muassa Mid-South Wrestling- ja World Class Championship Wrestling -organisaatioissa. WWF:ssä hän esiintyi ensimmäisen kerran vuonna 1984. Showpainin juonessa Kamalalle kirjoitettiin riitoja muun muassa Hulk Hoganin ja André the Giantin hahmojen kanssa.

Harris esiintyi WWF:ssä 1980-luvulla ja 1990-luvun alussa, mutta välissä hän paini myös muissa showpainiorgaisaatioissa. World Championship Wrestlingissä hän oli lyhyesti vuonna 1995, jolloin hän oli jo osittain jättänyt showpainin. Hän jatkoi kuitenkin uraansa aina vuoteen 2010 saakka. Hän esiintyi 2000-luvulla vielä useita kertoja WWF/WWE-organisaatiossa. Viimeisen kerran hän paini siellä vuonna 2006, mutta hän otteli vielä joitakin kertoja itsenäisissä organisaatioissa.

Harrisin terveys heikkeni 2000-luvun aikana, ja hänen vasen jalkansa amputoitiin marraskuussa 2011 korkean verenpaineen ja diabeteksen aiheuttamien komplikaatioiden takia. Oikea jalka amputoitiin viisi kuukautta myöhemmin. Harris joutui marraskuussa 2017 hengityskoneeseen hätäleikkauksen jälkeen. Hän sairastui elokuussa 2020 Covid-19-tautiin ja kuoli sydämenpysähdykseen.

Lähteet
-------

1. 1 2  Dino-Ray Ramos: James "Kamala" Harris Dies: WWE Wrestler Was 70 *Deadline*.  9.8.2020. Viitattu 10.8.2020. (englanniksi)
2. 1 2 3 4 5  Noah Dominguez: WWE Legend Kamala Dies at 70 *CBR.com*.  9.8.2020. Viitattu 10.8.2020. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
John Evansin kartta Missourijoesta.
**John Thomas Evans** (1770 Waunfawr, Wales, Yhdistynyt kuningaskunta – 1799 New Orleans, Yhdysvallat) oli walesilainen tutkimusmatkailija, joka teki Missourijoen varhaisen kartan.

Evans oli metodistipastorin poika. Hän muutti Lontooseen etsimään töitä 1791. Lontoossa hän oli yhteyksissä walesilaisen kirjallisuuden seuran kanssa. Seuran jäsenet uskoivat, että Pohjois-Amerikassa oli intiaaniheimo, joka oli 1100-luvulla Amerikassa käyneiden walesilaistutkimusmatkailijoiden jälkeläisiä. Evans kiinnistui Madocin legendasta, ja häntä kannustettiin lähtemään etsimään heimoa Pohjois-Amerikkaan. Kirjallisuuden seura lähetti Evansin Pohjois-Amerikkaan, ja hän saapui Baltimoreen 10. lokakuuta 1792.

Evans työskenteli hetken Baltimoressa, kunnes lähti kohti Espanjan Louisianaa maaliskuussa 1793. Hän saapui New Madridiin kaksi kuukautta myöhemmin ja siitä hän jatkoi matkaansa St. Louisiin. Evans oli kuullut James MacKayn johtamasta retkikunnasta, jonka oli tarkoitus tehdä kolmas matka Missourijokea pitkin. Pelko Englannin ja Espanjan välisestä sodasta oli aiheellinen, joten Espanjan siirtokunnan johtajat heittivät Evansin vankilaan, sillä he pelkäsivät walesilaista vakoojana. Hänet vapautettiin kuitenkin pian, ja hänen puolestapuhujiensa joukossa oli myös MacKay.

MacKayn retkikunta, jossa Evans oli kakkosmiehenä, lähti St. Louisista elokuun lopussa 1795. He saapuivat nykyisen Nebraskan koillisosiin kolme kuukautta myöhemmin ja pystyttivät sinne linnoituksen. Saman talven aikana MacKay lähetti Evansin tutkimaan Missourijokea ja etsimään joen lähteiltä reittiä Tyynellemerelle. Evansin ryhmä selvisi nykyiseen Pohjois-Dakotaan, jossa se kohtasi kuitenkin vihamielisiä siouxeia, jotka pakottivat ryhmän palaamaan linnoitukseen. Keväällä 1796 Evans aloitti uuden matkan Missourin yläjuoksulle. Syyskuussa hän saapui mandani-intiaanien kylään Pohjois-Dakotassa. Evans vietti mandanien luona koko talven. Hän ei pystynyt yhdistämään mandanien kieltä kymriin, ja vuonna 1797 Evans lähetti walesilaisseuralla kirjeen, jossa hän kertoi, ettei hänellä ollut todisteita mandanien ja walesilaisten yhteydestä.

Evans palasi St. Louisiin toukokuussa 1797. Espanjalaiset palkkasivat hänet maanmittaajaksi Cape Girardeauhun. Evans teki vielä myös yhteistyötä jo aiemmin St. Louisiin palanneen MacKayn kanssa. He piirsivät yhdessä Missourijoen kartan Saint Charlesista mandanien kyliin asti. Lewis ja Clark kantoivat kopiota kartasta kuuluisalla retkellään Tyynellemerelle. Vuonna 1798 Evans matkusti New Orleansiin kuvernööri Manuel Gayoso de Lemosin vieraaksi. Evans sairastui ja kuoli vuonna 1799.

Lähteet
-------

* Danisi, Thomas: *Evans, John Thomas*, s. 286–287. Christensen, Lawrence O. (toim.) *Dictionary of Missouri biography*. University of Missouri Press, 1999. Google-kirjat (viitattu 22.8.2010). (englanniksi)

### Viitteet

1. 1 2 3  Danisi, s. 286
2. 1 2  John Thomas Evans The Illinois State Museum. Viitattu 22.8.2010. (englanniksi)
3. 1 2  Danisi, s. 287
**Zecharias Frankel** tai **Zacharias Frankel** (30. syyskuuta 1801 Praha – 13. helmikuuta 1875) oli saksanjuutalainen rabbi, teologi ja historioitsija. Häntä pidetään konservatiivisen juutalaisuuden perustajana. Frankelin aloittama juutalaisuuden suuntaus, jota hän kutsui positiivis-historialliseksi juutalaisuudeksi, oli vastapaino hänen vastustamalleen reformijuutalaisuudelle, mutta hän erottui myös reformiliikettä vastustavista ortodoksijuutalaisista. Ortodokseja enemmän hän antoi painoarvoa tieteelle ja oli avoimempi juutalaisuuden harjoittamisen kehittymiselle aikansa kulttuuria vastaavammaksi, mutta vastusti reformien suorittamia uudistamistapoja.

Uskonnollisen oppineisuutensa lisäksi Frankel hankki sekulaarin koulutuksen Budapestin yliopistosta.

Lähteet
-------

1. 1 2 3  Zechariah Frankel *My Jewish Learning*. Viitattu 14.1.2020. (englanniksi)
2. 1 2 3  Illman & Harviainen: *Juutalaisten historia*, s. 87. Gaudeamus, 1987.
3. 1 2 3 4  Zacharias Frankel | German theologian *Encyclopedia Britannica*. Viitattu 14.1.2020. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Kreikka
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Thomas Chandler "Chan" Gailey** (s. 5. tammikuuta 1952 Gainesville, Georgia) on yhdysvaltalainen entinen amerikkalaisen jalkapallon valmentaja, joka toimi NFL:n Buffalo Billsin päävalmentajana vuosina 2010-2012 ja Dallas Cowboysin päävalmentajana vuosina 1998-1999. Gailey on pitkällä urallaan toiminut myös useiden NFL seurojen hyökkäyksen koordinaattorina. Yliopistotasolla hän on toiminut Georgia Techin, Samfordin sekä Troyn päävalmentajana. Hänen viimeiseksi valmennuspestikseen jäi New York Jetsin hyökkäyksen koordinaattorin rooli kausilla 2015-2016.

Lähteet
-------

1. ↑  Bills make it official: Gailey is fired Buffalo News 31.12.2012. Viitattu 2.1.2013.
2. ↑  Chan Gailey *Pro-Football-Reference.com*. Viitattu 20.9.2011. (englanniksi)


|  |  |  |
| --- | --- | --- |
| Edeltäjä:**Perry Fewell** | **Buffalo Billsin päävalmentaja**2010–2012 | Seuraaja:**Doug Marrone** |

|  |  |  |
| --- | --- | --- |
| Edeltäjä:**George O'Leary** | **Georgia Tech Yellow Jacketsin päävalmentaja**2002–2007 | Seuraaja:**Paul Johnson** |

|  |  |  |
| --- | --- | --- |
| Edeltäjä:**Barry Switzer** | **Dallas Cowboysin päävalmentaja**1998–1999 | Seuraaja:**Dave Campo** |

|  |  |  |
| --- | --- | --- |
| Edeltäjä:**Charlie Bradshaw** | **Troy Trojansin päävalmentaja**1983–1984 | Seuraaja:**Rick Rhodes** |
**Radtšenko** (ven. Ра́дченко) on kaupunkimainen taajama Tverin alueen Konakovon piirissä Venäjällä. Se sijaitsee Ivankovon tekojärven rannalla 42 kilometriä Tveristä kaakkoon. Taajaman kautta kulkee Moskovan ja Pietarin välinen M 10 -valtatie. Asukkaita on 1 800 henkeä (vuonna 2009).

Asutuskeskus on syntynyt vuonna 1921 turvetuotannon kokeiluaseman (ven. *torfjanaja opytnaja stantsija*) rakentamisen yhteydessä. Kaupunkimaisen taajaman statuksen se sai vuonna 1939. Taajaman nimenä käytettiin lyhennettä TOS vuoteen 1965 saakka, jolloin se nimettiin turvetuotannon kehittäjän Ivan Radtšenkon muistoksi. Nykyään siellä on turvetuotannon tutkimuslaitos, konepaja ja museo.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g. *gks.ru*.  Arkistoitu 21.10.2011. Viitattu 24.12.2009. (venäjäksi)

Aiheesta muualla
----------------

* Radtšenkon taajama Tverin alue -tietosanakirjassa[vanhentunut linkki] (venäjäksi)
**Bob Hilliard** (28. tammikuuta 1918 New York – 1. helmikuuta 1971 Hollywood) oli yhdysvaltalainen sanoittaja. Hän kävi kouluja New Yorkissa ja aloitti sitten työskentelyn Tin Pan Alleylla. Hän saavutti menestystä Broadwaylla, mutta tuli tunnetuksi varsinkin *Liisa Ihmemaassa* -elokuvan musiikin sanoittajana.

Hilliardin kappaleisiin lukeutuu "Our Day Will Come", josta tuli Ruby and the Romanticsin listaykkönen vuonna 1963. Hilliard teki yhteistyötä muiden muassa Carl Sigmanin, Jule Stynen, Mort Garsonin, Sammy Myselsin, Dick Sanfordin, Milton Deluggin, Philip Springerin, Lee Pockrissin ja Sammy Fainin kanssa. Hänet otettiin Songwriters Hall of Fameen vuonna 1983.

Lähteet
-------

1. ↑  AllMusic.com: Bob Hilliard
2. 1 2  Songwriters Hall of Fame: Bob Hilliard

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
**Earl Grey -tee** on maustettua mustaa teetä. Se on yksi maailman suosituimpia teesekoituksia. Pohjana on tavallisemmin mustaa assam-, ceylon- tai darjeelingteetä. Valitulla teepohjalla on suuri vaikutus teen makuun. Earl Grey -teetä maustetaan bergamotilla, useimmiten bergamottiöljyllä.

Tämä teeseos oli Britannian pääministerin, jaarli Charles Greyn (1764–1845) suosikkitee. Tee tehtiin jaarlia varten vuonna 1830 ja nimettiin hänen mukaansa. Teesekoitus teki jaarlista miljonäärin. Bergamotin käytön teessä hänen kerrotaan oppineen kiinalaiselta mandariinilta. Teetalo Twinings toteaa, että jaarli Grey pyysi heitä tekemään jäljitelmän aiemmin kiinalaiselta mandariinilta lahjaksi saamastaan teestä. Richard Twiningin vuonna 1831 tekemästä teesekoituksesta syntyi alkuperäinen Earl Grey -tee. Nykyisin Twinings kertoo käyttävänsä sekoitukseensa kiinalaista Qimen-teetä, johon lisätään ripaus bergamottiöljyä. Joissain lähteissä puolestaan todetaan bergamottia käytetyn alun perin peittämään jaarlin Newcastlen lähellä sijaitsevan Howick Hallin kartanon kaivoveden kalkin makuiseksi luonnehdittua makua.

* Bergamottiöljyllä maustettua mustaa irtoteetä, eräs Earl Grey -sekoitus.Bergamottiöljyllä maustettua mustaa irtoteetä, eräs Earl Grey -sekoitus.
* Twiningsin Earl Grey -irtoteetä.Twiningsin Earl Grey -irtoteetä.
* Liptonin Finest Earl Grey -teetä.Liptonin *Finest Earl Grey* -teetä.

Katso myös
----------

* Charles Grey

Lähteet
-------

1. 1 2  Arstila, Pirkko: *Teen ystävän kirja*, s. 145. Maustettuja klassikoita ja sekoituksia. Tallinna (painopaikka): Sammakko, 2011. ISBN 978-952-483-148-2.
2. ↑  Campbell, Dawn: *The Tea Book*, s. 42. Pelican Publishing Company. Teoksen verkkoversio (viitattu 6.6.2010). (englanniksi)
3. ↑  Gleason, Carrie: *The Biography of Tea*, s. 18. Crabtree Publishing Company. Teoksen verkkoversio (viitattu 6.6.2010). (englanniksi)
4. ↑  Earl Grey twinings.co.uk. Viitattu 4.8.2015. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Earl Grey -tee**.
* What is Earl Grey Tea? (englanniksi) (teatulia.com)
Rex Ryan harjoitusleirillä 2013.**Rex Ryan** (s. 13. joulukuuta 1962 Ardmore, Oklahoma) on yhdysvaltalainen amerikkalaisen jalkapallon valmentaja. Hänen isänsä Buddy Ryan toimi Philadelphia Eaglesin ja Arizona Cardinalsin päävalmentajana sekä Chicago Bearsin puolustuksen koordinaattorina joukkueen voittaessa Super Bowlin vuonna 1985. Hänen veljensä Rob Ryan on puolestaan toiminut puolustuksen koordinaattorina useissa NFL:n joukkueissa. Rex Ryan on tunnettu värikkäistä lausunnoistaan, räväkästä kielenkäytöstä sekä kivenkovasta itseluottamuksesta. Hän on myös erittäin suosittu pelaajien keskuudessa.

Rex Ryan työskenteli apuvalmentajana NFL:ssä 22 vuoden ajan, kunnes New York Jets palkkasi hänet päävalmentajakseen vuonna 2009. Ryanin kausi Jetsin päävalmentajana alkoi menestyksekkäästi, sillä joukkue pääsi konferenssifinaaleihin kausilla 2009 ja 2010. Tämän jälkeen pudotuspelit jäivät haaveeksi, johon pääsyy olivat pelinrakentajien heikot esitykset. Kaudella 2014 Jets voitti vain 4 ottelua ja Ryan sai potkut.  Hän löysi kuitenkin uuden työnantajan nopeasti, kun Buffalo Bills palkkasi hänet päävalmentajakseen viisivuotisella sopimuksella tammikuussa 2015. Ryanin kausi Buffalon päävalmentajan ei ollut menestyksekäs. Joukkue jäi Ryanin kahdella ensimmäisellä kaudella pudotuspelien ulkopuolelle, jonka jälkeen hän sai potkut.

Lähteet
-------

1. ↑
2. ↑
3. ↑
4. ↑
5. ↑


|  |  |  |
| --- | --- | --- |
| Edeltäjä:**Eric Mangini** | **New York Jetsin päävalmentaja**2008-2014 | Seuraaja:**Todd Bowles** |

|  |  |  |
| --- | --- | --- |
| Edeltäjä:**Doug Marrone** | **Buffalo Billsin päävalmentaja**2015-2016 | Seuraaja:**Sean McDermott** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |

 |
Todd Haley**Todd Haley** (s. 28. helmikuuta 1967 Atlanta, Georgia) on yhdysvaltalainen amerikkalaisen jalkapallon valmentaja. Hän on toimi vuosina 2009–2011 Kansas City Chiefsin päävalmentajana. Hän aloitti valmentajanuransa NFL:ssä vuonna 1995 New York Jetsin organisaatiossa. Uransa aikana Haley on toiminut laitahyökääjien valmentajana Jetsissä, Chicago Bearsissa ja Dallas Cowboysissa sekä hyökkäyksen koordinaattorina Arizona Cardinalsissa.

Todd Haley tunnetaan tempperamenttisena valmentajana, joka ei säästele sanojaan pelaajia kritisoidessaan. TV-kamerat ovat tallentaneet Haleyn ja tähtipelaajien kiivaita sanaharkkoja kesken ottelun. Haleylla ei ole pelaajataustaa amerikkalaisessa jalkapallossa. Opiskeluaikanaan hän pelasi golfia Floridan ja Miamin yliopistojoukkueissa. Todd Haleyn isä Dick Haley on entinen NFL-pelaaja ja pelaajakoordinaattori.

Lähteet
-------

1. ↑


|  |  |  |
| --- | --- | --- |
| Edeltäjä:**Herman Edwards** | **Kansas City Chiefsin päävalmentaja**2009–2011 | Seuraaja:**Romeo Crennel** |